《和赵茂州即事六首》
宋代·郭印

前世愚夫哂邓通，即山鼓铸死饥穷。
贪名勿羡青云士，守道甘饥白发翁。
日月奔驰驹过隙，乾坤跼蹐鸟居笼。
反观自有超然地，能使渊明立下风。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道饥诗友。有《云溪集》。